kardosdrur/scandi-wiki huggingface dataset:
Robert Proelss

Karl Robert Proelss (født 18. januar 1821 i Dresden, død 26. april 1906 sammesteds) var en tysk forfatter. Han var far til Johannes Proelss.

Proelss var købmand indtil 1863, da hans litterære interesser vandt overhånd. Hans digteriske arbejder, lystspil og tragedier, blandt andet dramatiseringen af Kleists fortælling Michael Kohlhaas, tragedien Katharina Howard og lystspillet Eine edle That, er blevne overskyggede af hans dramaturgiske og kritiske arbejder. Værdifulde i vore dage er 
især Geschichte des Hoftheaters in Dresden, Altenglisches Theater, Geschichte des neueren Drames (6 bind, 1880—83) og Heinrich Heine, sein Lebensgang und seine Schriften (1886).

Kilder 

  

Teaterhistorikere
Litteraturhistorikere fra Tyskland
Litteraturkritikere
Kritikere fra Tyskland
Dramatikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Dresden
Carl Leonhard Reinhold

Carl Leonard Reinhold (født 26. oktober 1758 i Wien, død 10. april 1823 i Kiel) var en tysk filosof. Han var far til Ernst Christian Gottlieb Reinhold.

Reinhold trådte som ung ind i et barnabiterkollegium, hvor han studerede teologi og filosofi og snart efter blev lærer i disse fag. Da han følte, at hans rationalistiske tænkemåde ikke passede til hans stilling som klosterbroder, flygtede han 25 år gammel til Weimar, hvor han blev medarbejder ved Wielands Der Teutsche Merkur og dennes ven og senere svigersøn. Begejstret over Kants Kritik der reinen Vernunft blev han en ivrig kantianer og bidrog virksomt til at gøre den kantske filosofi kendt ved i Merkur 1785—87 at offentliggøre sine Briefe über die kantische Philosophie, og blev 1787 professor i Jena, i den filosofiske bevægelses brændpunkt, hvorfra han 1794 gik til Kiel. I Jena udkom hans hovedværk Versuch einer neuen Teorie des menschlichen Vorstellungsvermogens (1789). Det er resultatet af en energisk fordybelse i den kantske filosofi, der søger at hæve dennes kritiske modsætning mellem sanselighed og forstand, ved at finde et dybere liggende princip, bevidstheden som forestillingsevne. Bevidsthedens grundsætning lyder: Forestillingen adskilles i bevidstheden fra det forestillende, subjektet (formelementet) og det forestillede, objektet (stofelementet) og sættes i forhold til begge. De af Kant opstillede former og grundsætninger skal da udledes af hin sætning som de særlige måder, på hvilke forestillingen stilles i forhold til subjekt og objekt. Han foregriber her meget af Fichte, til hvilken han 
senere sluttede sig, for så igen, ærlig søgende som han var, at slå ind på andre standpunkter. Reinhold har også haft betydning for dansk litteratur ved sin indflydelse på Baggesen.

Kilder 

  

Filosoffer fra Tyskland
Professorer fra Tyskland
Ansatte ved Jena Universitet
Ansatte ved Kiels Universitet
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Personer fra Wien
Justus Möser

Justus Möser (født 14. december 1720 i Osnabrück, død 8. januar 1794 sammesteds) var en tysk statsmand og forfatter.

Möser studerede jura, filologi og litteratur. Han blev 1744 sagfører ved landstænderne i Osnabrück, 1755 syndikus ved ridderskabet og 1768 gehejmereferendar og rådgiver hos regenten i Osnabrück. Ved sin død var ham geheime justitsråd. Under tidernes vanskeligheder, især medens syvårskrigen rasede, fik Möser lejlighed til at vise åndsnærværelse og menneskelig forståelse. Han var en mand, der nød almindelig respekt og sympati i vide kredse, og hans statue i Osnabrück vidner for eftertiden om hans betydning. Som digter — af blandt andet tragedien Arminius — var Möser ringe, men hans prosaarbejder, som Harlekin, der er rettet mod Gottsched, Patriotische Phantasien (1775—1776, nyt oplag 1871, Reclam 683) og Osnabrückische Geschichte viser ham til gengæld som en fin og vittig skribent, der ved stil og fremstilling har øvet indflydelse på den tyske prosas udvikling. Sämtliche Werke udkom 1798, Vermischte Schriften med biografi af Friedrich Nicolai 1797—1798, ny udgave af Sämtliche Werke 1842—1847 (10 bind, med biografi af Bernhard Rudolf Abeken).

Kilder 
  

Forfattere fra Tyskland
Tyskere i 1700-tallet
Personer fra Osnabrück
Albert Moeser

Georg Friedrich Albert Moeser (født 7. maj 1835 i Göttingen, død 27. februar 1900 i Dresden) var en tysk digter.

Moeser studerede først jura, derefter filosofi og filologi og blev 1862 lærer ved det Krauseske Institut i Dresden. Han fik derpå ansættelse i Bielefeld, men vendte tilbage til Dresden, hvor han 1882—1895 var knyttet som overlærer til det Wettinske Gymnasium. Han var en smagfuld og formbehersket lyriker, der udgav en række digtsamlinger, som Gedichte (1864), Neue Sonette, Nacht und Sterne, Schauen und Schaffen, Singen und Sagen, Aus der Mansarde. Hans digte farves ofte af elegiske stemninger og pessimistiske anskuelser. Han stod Hamerling nær. Blandt hans oversættelser må især mærkes arbejder af Pol de Mont.

Kilder 

 

Digtere fra Tyskland
Tysksprogede forfattere
Tyskere i 1800-tallet
Personer fra Göttingen
Edward Troughton

Edward Troughton (født oktober 1753 i Corney, død 12. juni 1835 i London) var en engelsk instrumentmager.

Troughton kom 1771 i mekanikerlære hos sin ældre broder John i London, gik 1782 i kompagni med ham og fortsatte forretningen efter dennes død, først 
alene, fra 1826 sammen med William Simms (1793—1860). Troughton har forfærdiget et stort antal geodætiske og astronomiske instrumenter, hvilke alle udmærkede sig ved en sjælden omhyggelig udførelse og for fleres vedkommende var forarbejdede efter hans egen opfindelse. Ikke alene forsynede han de engelske observatorier med deres hovedinstrumenter, men så godt som ethvert observatorium, der blev grundet i de første decennier af 19. århundrede, har fået sine bedste instrumenter fra Troughtons verdensberømte værksted. Af hans publikationer må nævnes: An account of a method of dividing astronomical and other instruments by ocular inspection (London 1809), der blev belønnet med Copleymedaljen af Royal Society. I 1810 blev han Fellow of the Royal Society. I 1830 modtog Troughton en guldmedalje fra kongen af Danmark.

Kilder 

  

  

Astronomer fra Storbritannien
Medlemmer af Royal Society
Modtagere af Copleymedaljen
Briter i 1700-tallet
Briter i 1800-tallet
Armand Trousseau

Armand Trousseau (født 14. oktober 1801 i Tours, død 27. juni 1867 i Paris) var en fransk læge.

Trousseau tog doktorgraden 1825 og blev året efter agrégé ved det medicinske fakultet, men sendtes 1828 ud som epidemilæge i Sydfrankrig og indvalgtes samtidig i kommissionen angående den gule feber i Gibraltar. Efter konkurrence blev han 1831 médecin des hôpitaux og ansattes 1832 som læge ved Bureau central, 1839 ved Hôpital Saint-Antoine og 1850 ved Hôtel-Dieu, samtidig med at han blev professor i medicinsk klinik. Han modtog Akademiets store præmie for Traité pratique de la phthisie laryngée, de la laryngite chronique et des maladies de la voix, en bog, der oversattes til mange andre sprog. Trousseau var den første i Paris, der udførte tracheotomi (1813) og han behandlede denne operation i flere berømte afhandlinger som: Nouvelles recherches sur la trachéotomie pratiquée dans la periode extrème du croup (1851) og Du tubage de la glotte et de la trachéotomie (1851), i hvilken sidste afhandling intubationen omtales første gang. Han siges også at have været den første, der anvendte thoracocentese (1843), det vil sige indførelse af en kanyle i lungesækken. Som kliniker hørte han til Frankrigs bedste og beskrev først af alle den svimmelhed, der udløses ved visse mavesygdomme, samt angav ukendte symptomer på den infantile tetani. Trousseau var en meget frugtbar forfatter; hans Clinique médicale de l'Hôtel-Dieu de Paris, I—II, 1861, udkom mange gange, Traité élémentaire de thérapeutique et de matière médicale, I—II, 1836—39, endda i 8 udgaver og oversattes til flere andre sprog, og ved siden af disse arbejder står en meget betydelig række artikler i tidsskrifter, som Trousseau delvis selv havde grundlagt (Journal des connaissances médico-chirurgicales etc.).

Trousseau-tegn er opkaldt efter Armand Trousseau, som beskrev fænomenet i 1861.

Kilder

Referencer 

Læger fra Frankrig
Franskmænd i 1800-tallet
Personer fra Tours
Sara Mustonen

Sara Mustonen-Lichan (født 8. februar 1981) er en svensk cykelrytter, der kører for . Hendes far er finsk.

Karriere 
Før hun blev cykelrytter, var hun bokser. Hun begyndte som cykelrytter, efter at hun havde arbejdet som cykelbud.
Hun deltog i kvindernes landevejsløb ved sommer-OL 2008 Hun deltgo igen i linjeløbet ved OL i 2016, men gennemførte ikke. Hun deltog ved VM i landevejscykling 2013 i Firenze. 

Sara Mustonen blev nummer to ved de svenske mesterskaber i landevejsløb i linjeløbet i 2015 og igen i 2016, efter Emma Johansson, i 2010 og 2014 blev hun nummer tre. Hun vandt Tour de Pologne for kvinder i 2008.

Referencer

Eksterne henvisninger  

Kvindelige cykelryttere fra Sverige
Cykelryttere ved sommer-OL 2008
Cykelryttere ved sommer-OL 2016
Deltagere for Sverige ved sommer-OL 2008
Deltagere for Sverige ved sommer-OL 2016
Roosevelt Island Tramway

Roosevelt Island Tramway er en svævebane i New York City, der forbinder Roosevelt Island med Upper East Side på Manhattan, idet den passerer East River parallelt med og lige ved siden af Queensboro Bridge.

Hver kabine kan medbringe 110 passagerer, og der køres cirka 115 ture per dag. Banen kører med cirka 28,8 km/t og tager fire minutter om at køre strækningen på 940 m. På sit højeste sted er banen 76 meter over vandoverfladen. Der er to kabiner, der det meste af dagen (kl. 6 morgen til kl. 2 nat, 3.30 i weekender) kører med 15 minutters mellemrum, men i myldretiden kontinuerligt. Tramway'en er en af de få massetransportmidler i New York, der ikke hører under Metropolitan Transportation Authority, men bruger dog dette systems MetroCard og har fri omstigning til og fra dette system.

Historie 
Roosevelt Island var siden Queensboro Bridges åbning i 1909 forbundet med Manhattan via en sporvogn, der havde stoppested på broens midte, hvorfra passagerer til og fra øen benyttede en elevator. Da det var den eneste forbindelse til Roosevelt Island, forblev sporvognen i brug til 1957, hvilket var længe efter, at sporvognene generelt var blev taget ud af brug i New York. På dette tidspunkt var Roosevelt Island-broen åbnet, men da den gik til Queens, krævede adgangen til øen fra Manhattan en større omvej.

I midten af 1970'erne ændrede forholdene sig på Roosevelt Island, idet der blev etableret en række projekter til opførelse af boliger til lav- og middelindkomstlønmodtagere. Med øget befolkning på øen var man nødt til at gentænke adgangen til øen. Sporvejsskinnerne kunne ikke reetableres, og Roosevelt Island-stationen på New York City Subway var endnu ikke åbnet. Der blev iværksat en forundersøgelse, der kom frem til tre mulige løsninger: En færge, en elevator fra broen og en svævebanesporvogn. Af disse blev svævebane-løsningen valgt, og banen blev åbnet i 1976 for at tilgodese pendlerne. I første omgang var banen tænkt som en midlertidig løsning, men da det trak ud med at få anlagt undergrundsstationen, blev svævebanen en populær transportform, idet den i praksis havde monopol på at fragte folk mellem Manhattan og Roosevelt Island.

Da undergrundsstationen omsider åbnede i 1989, faldt det daglige passagertal på svævebanen drastisk fra 5.500 i 1989 til 3.000 i 1993. Banen blev lukket oktober 1993 til januar 1994 for vedligehold.

Svævebanen optræder i flere film- og tv-produktioner. Et af de mest markante tilfælde er i Spider-Man fra 2002, hvor Spider-Man af Green Goblin tvinges til at vælge mellem at redde Mary Jane Watson, som han har smidt ud fra broen, og passagererne i en kabine på svævebanen. I forbindelse med optagelsen af de relevante scener til denne film var svævebanen lukket i flere uger. Et andet eksempel er Luc Bessons film Léon, hvor svævebanen optræder i filmens afslutning.

Referencer

Eksterne henvisninger 
 Officiel hjemmeside

New York City
Svævebaner
Margareta af Bayern-Straubing

Margareta af Bayern-Straubing (født 1363, død 23. januar 1424) var hertuginde af Burgund, gift i Cambrai 1385 med hertug Johan den Uforfærdede. Hun var datter af Albert af Bayern (1336-1404) og Margareta af Liegnitz-Brieg (ca 1340-1386). Hun var regent af Nederlandene under ægtefællens fravær 1404-1409 og af Burgund under sønnens fravær 1419-1424.

Margareta voksede muligvis op i Haag i Nederlandene, hvor hendes fader var stedfortrædende regent for sin broder, Vilhelm V af Holland, Zeeland og Hainaut. Ægteskabet blev arrangeret som et dobbeltbryllup mellem hende og Johan af Burgund og hendes broder og Johans søster for at forøge begge familiers prestige. Vielsen skete i Cambrai, som var en grænseby mellem Hainaut og det burgundiske Artois. Margareta var 21 og hendes mand var 13. Brylluppet var meget pragtfuldt og skete i nærvær af cirka 20.000 gæster, blandt andre kongen af Frankrig. Hendes medgift anvendtes af svigerfaderen til at købe og indlemme lenet Charolais med hertugdømmet Burgund. Det er uvist, om ægtefællerne mødte hinanden så meget de første år, og hvornår ægteskabet fuldbyrdedes, og Margareta var ofte med sin svigerfader ved det franske hof, hvor denne havde en stærk magtstilling. I årene 1394-98 kæmpede ægtefællen mod tyrkerne, og efter hans hjemkomst levede parret sammen.

I 1404 efterfulgte ægtefællen sin fader som hertug og monark i Burgund. Han opholdt sig sjældent i Nederlandene, som tilhørte Burgund, og Margareta måtte derfor fungere som hans stedfortrædende regent i Nederlandene 1404-1409. Hun levede som regent det meste af tiden i Ghent. Margareta skal have spillet en rolle i stridighederne mellem ægtefællen og hans fætter Ludvig, hertug af Orleans, broder til den franske konge. Ludvig skal ved en lejlighed ved det franske hof have forsøgt at overtale Margareta til at begå ægteskabsbrud med ham. I 1419 blev Margareta regent i det franske Burgund og forestod med dygtighed forsvaret mod greven af Armagnac. Samme år blev hun enke. Margareta beskrives som en dygtig og stærk politiker, og hun prises for sin loyalitet mod sin ægtefælle og søn.

Børn 
 Margaret (1393 - 2 februar, 1441), gift med Ludvig af Guyenne og Arthur III i Bretagne.
 Maria (1393 - 30 oktober 1463), i 1406 gift Adolf IV af Kleve-Mark
 Philip den Gode (1396 - 1467)
 Anna (1404 - 14. november 1432, Paris), gift med Johannes af Bedford, søn af Henrik IV af England,
 Agnes (1407 - 1. december 1476, Château de Moulins)
 Isabella (-? 1412)
 Katarina (-? 1414)

Eksterne henvisninger 
 Margaretha van Beieren (1363-1424) i Digitaal Vrouwenlexicon van Nederland 

Nederlandenes historie
Moskva-Kijevskij banegård

Kijevskij banegård (, ) også kendt som Moskva Kijevskaja jernbanestation (, ) er en af de ni banegårde i Moskva, Rusland. Det er den eneste jernbanestation i Moskva, der har front mod Moskvafloden. Banegården ligger på Kyiv stationsplads (, ), i starten af Bolshaja Dorogomilovskajagaden i Dorogomilovo rajon, Vestlige administrative okrug, Moskva.

Som navnet hentyder til, er der regelmæssige afgange til Kyiv, og derudover afgange til Beograd, Zagreb, Varna, Bukarest, Sofia, Niš, Budapest, Prag, Wien og Venedig. Metrostationen Kijevskaja har indgang gennem stationens forhal.

Metrostation 

Kijevskaja metrostation () er en station på Moskvas metro, der ligger inde i Kijevskij banegårds bygning. Nabostationerne på Arbatsko-Pokrovskajalinjen er  og , på Filjovskajalinjen  og , samt  og  på Koltsevajalinjen.

Referencer

Eksterne henvisninger 

 Artikler om Kijevskaja, Arbatsko-Pokrovskajalinjen på andre sprog: 
 Artikler om Kijevskaja, Filjovskajalinjen på andre sprog: 
 Artikler om Kijevskaja, Koltsevajalinjenlinjen på andre sprog: 

Moskvas Jernbaner
Metrostationer på Arbatsko-Pokrovskajalinjen
Metrostationer på Filjovskajalinjen
Metrostationer på Koltsevajalinjen
Kiralitet (kemi)

Kiralitet i kemien er det fænomen, at to molekyler er hinandens spejlbilleder (enantiomerer), men ellers opbygget af helt de samme kemiske grupper. Ordet kiral kommer af "cheiros", der på græsk betyder hånd – højre og venstre hånd er spejlbilleder af hinanden – de er kirale.

Ved kemiske reaktioner, der fører til dannelsen af et kiralt produkt, dannes de to spejlbilledformer/enantiomerer ikke nødvendigvis i et 1:1 forhold, og man taler da om forskellige grader af enantioselektivitet. I kemilaboratoriet bruges katalysatorer (typisk metalkomplekser) der fremmer en hurtigere reaktion og dannelsen af den ønskede (ene) form; de forhindrer samtidig dannelsen af den anden.

Nomenklatur 
Der anvendes forskellige nomenklaturer til angivelse af den rumlige form af et kiralt molekyle:

 D,L-systemet: Dette system bruges hovedsageligt om kulhydrater og aminosyrer. 'D' er en forkortelse for dexter (latin højre), og 'L' er en forkortelse for laevus (latin venstre). Hvorvidt et kiralt molekyle er i sin D- eller L-form bestemmes ud fra molekylets Fischer-projektion.

 R,S-systemet: I dette system nummereres de fire kemiske grupper bundet til et kiralt center efter prioritet (jo højere atomvægt, desto højere prioritet). Når de tre højest prioriterede grupper træffes i rækkefølgen højest til lavest, når den fjerde og laveste gruppe peger indad, og man bevæger sig med uret, betegnes molekylet R (rectus, latin for højre). Bevæger man sig mod uret, betegnes molekylet S (sinister, latin for venstre).

Kiralitet i naturen 
I levende organismer dannes kun den ene af de to spejlbilledformer. Det gælder for eksempel proteiner og DNA . Hvis der var en blanding af begge udgaver, ville DNA ikke kunne være en spiral, der er formet af nukleotid-byggestenene; sukker (i D udg./form) og aminosyrer (i L udg./ form). Hvad der kan være årsag er, hvis ikke en tilfældighed, så et mysterium.

Når naturen danner biologisk materiale, er det enzymer, der formidler og kun tillader dannelsen af den ene form.

Kirale lægemidler 
Eksempel på at to udgaver af et molekyle ikke har samme egenskaber viste sig at være katastrofal for lægemidlet Thalidomid. I 1960'erne blev det ordineret til gravide mod kvalme med videre. Det var syntetisk fremstillet og indeholdt begge spejlbilledformer. Den ene havde den ønskede virkning, mens den anden viste sig at hindre udviklingen af arme og ben hos det ufødte foster.

Referencer

Litteratur 
 Jacob Thorhauge. 'Kemi i 3D'. Aktuel Naturvidenskab, år 2000, nr. 3, side 22-25.

Stereokemi
Barron William Trump

Barron William Trump (født 20. marts 2006 på Manhattan i New York) er Donald Trumps yngste barn, og hans eneste barn med Melania Trump.

Uddannelse og opvækst 
Han går på Columbia Grammar & Preparatory School på Manhattan i New York. Barron taler flydende engelsk, samt slovensk, som er modersmålet for Barron Trumps mor, Melania Trump. I løbet af hans tidlige barndom har Barron optrådt flere gange på tv, herunder i The Apprentice og The Oprah Winfrey Show.

Barron ville ikke umiddelbart bo i Det Hvide Hus, men vil fortsat blive boende i Trump Tower med sin mor, indtil udgangen af skoleåret 2016-17. Barron Trump er den første skolesøgende amerikanske præsidentsøn efter 2. verdenskrig og når han til sin tid flytter til Washington (hvilket ifølge nogle nyhedsrapporter vil ske i juni 2017), vil han blive den første præsidentsøn, der bor i Det Hvide Hus, siden Steve Ford og hans ældre brødre boede (periodisk) i Det Hvide Hus, mens deres far Gerald Ford var præsident (1974-1977).

Barron dyrker en del sport, og har, ifølge sin mor, et ganske naturligt anlæg for de sportslige aktiviteter. Han spiller bl.a. golf, gerne sammen med sin far, basketball og tennis, og har også en stor passion for fodbold.

Deltagelse i farens præsidentvalgskampagne 
Da hans far d. 15. juni 2015 i Trump Tower offentliggjorde sit kandidatur som republikansk præsidentkandidat var Barron Trump samt alle hans søskende med ved begivenheden. Efterfølgende optrådte han dog kun ved enkelte lejligheder i løbet af sin fars præsidentkampagne op til valget i 2016, hvortil Melania Trump har sagt at hun har ønsket at holde ham ude af rampelyset. Han optrådte kun tre gange på hans fars offentlige kampagneturé, nemlig i South Carolina, ved Donald Trumps takketale på det republikanske partikonvent og ved Donald Trumps sejrstale på valgaftenen. Mens han var fraværende fra begivenheder før indsættelsen, var han med ved sin fars indsættelsesceremoni den 20. januar 2017, og nogle af de efterfølgende begivenheder.

Faren, Donald Trump, har i øvrigt ikke undladt i nogle af sine offentlige taler at fortælle små detaljer om sin yngste søn, som f.eks. dennes evne til at omgå det kodeord, som forældrene havde på deres computer.

Inddragelse i kritik af faderen 
Barron Trump er ved flere lejligheder blevet inddraget i kritikken af Donald Trump. Katie Rich fra Saturday Night Live blev i forbindelse med indsættelsen af Donald Trump som præsident kritiseret for at spøge med, at Barron Trump ville begå et skoleskyderi. Katie Rich blev efterfølgende suspenderet på ubestemt tid fra TV-programmet. Komikeren Rosie O'Donnell påstod efter præsidentvalget i 2016, at Barron Trump udviste tegn på autisme. O'Donnell forsvarede først påstanden i nogle dage, men undskyldte senere udsagnet.

Galleri

Noter

Referencer

Eksterne henvisninger 

 List of children of the Presidents of the United States

Børn
Præsidentvalget i USA 2016
Donald Trump
Thomas Johan M. R. Bæhring

Thomas Johan M. R. Bæhring (født 7. marts 1978) er en dansk Instruktør, Producent og Teaterleder. 

Thomas Johan M. R. Bæhring er uddannet fra Statens Scenekunstskole (The Danish National School of performing arts) i København 2013 og har arbejdet med udviklingen af dansk musikdramatik både før, under og efter uddannelse, i 2014 blev Thomas Johan M. R. Bæhring Co-leder af Amfiteatret sammen med skuespiller Lene Storgaard, Amfiteatret er Københavns største udendørs scene med plads til 3500 publikummer. Her opførte Thomas Johan M. R. Bæhring 2016 sin første store musikdramatiske opførelse Den Morderiske Vaudeville Cirkus Psyshow Hvor freakshow artister fra Canada var medvirkende sammen med Danske og Tyske skuespillere her iblandt Teit Samsø, Vicki Berlin, Uffe Kristensen m.fl. 

I 2016 stod Thomas både som idemand og iscenesætter også for "Aprilfestivalens" (Dansk Børneteatrets store årlige omrejsende festival) 50 års jubilæumsshow, hvor blandt andet Jytte Abildstrøm, Mark Phillip, Hanne Trolle, Bertel Haarder og mange flere tiltog på scenen.  

Thomas Johan M. R. Bæhring er desuden også idemand bag "Den Røde Brochures" online tilmeldings systemt og idemanden bag New Case som er en workshop for nye teatre på den før omtalte festival "Aprilfestivalen"

Kilder og henvisninger

Instruktører fra Danmark
Producenter
Teaterledere fra Danmark
Operation Resolute Support

Operation Resolute Support (frit oversat: Operation resolut støtte), også kaldet Resolute Support, er en militær operation fra epoken siden den 1. januar 2015, af krigen i Afghanistan. Operationen er ledet af NATO.

Lovmæssig fundament 
Den 12. december 2014 støttede FN's sikkerhedsråd en ny international mission i Afghanistan, gennem resolution 2189.

Bidrag af mandskab 
Følgende lande har udlånt soldater til operationen, pr. december 2016:

USA har ca. 8.500 soldater i Afghanistan, pr. januar 2017.

Lån af danske soldater og politifolk 
Fra januar 2015 [og pr. maj 2016], "har 161 danske soldater og politifolk deltaget i den internationale operation, som skal træne, rådgive og støtte de afghanske sikkerhedsstyrker."

Referencer 

Afghanistan